als_Latn dik_Latn sag_Latn
Me vendimin për lëshimin e euro-obligacionit është shkelur marrëveshja e Përzhinës dhe ligji për qeverinë, vlerësojnë një pjesë e juristëve. Sipas tyre ndonëse nuk është caktuar data për zgjedhjet e parakohshme, në ligj thuhet se zgjedhje duhet të ketë këtë vit, me çka duhet të respektohen edhe dispozitat për kërkimin e pëlqimit nga opozita. Sipas profesorit universitarë, Temelko Ristevski, ekziston bazë juridike për atë që e paralajmëron LSDM-ja, se nuk do ta njohin euro-obligacionin si borxh shtetëror nëse ata vijnë në pushtet.
“Është shkelur ligji për qeverinë. Kjo qeveri tani është formuar si qeveri kalimtare me detyrë të organizojë zgjedhje të lira demokratike. Sa i takon asaj që nuk është caktuar data e mbajtjes së zgjedhjeve, data fillimisht u caktua, ndërsa më pas u anulua dhe tani jemi në situatë kur nuk dihet kurë do të mbahen zgjedhjet. Ato mund të zhvillohen tani shpejtë, por mundet në nëntor”, tha profesori universitarë Temelko Ristevski.
Pushteti dhe opozita me qëndrime të kundërta rreth respektimit të ligjit për qeverinë. Sipas LSDM-së është i palogjikshëm sqarimi i Ministrisë së financave për atë se vendimi për euro-obligacionin është ligjor pasi nuk është saktësuar data e mbajtjes së zgjedhjeve.
"Kur është lëshuar euro obligacioni në vitin 2015, unë si zv/ministër plotësues i financave i nënshkrova dokumentet më 20 Nëntor. Nga kjo datë deri në datën e caktuar për zgjedhjet parlamentare, që duhej të jetë 24 - prill 2016, ka pasur më shumë se 100 ditë, ose më saktë 156 ditë. Në mënyrë plotësuese në nëntor të vitit të kaluar qëndronte se veçse janë caktuar zgjedhje për muajin prill", deklaroi Kire Naumov, LSDM.
Euro obligacionin paraprak e kam nënshkruar 156 ditë para zgjedhjeve
Alsat - M kërkoi qëndrim edhe nga VMRO - DPMNE rreth reagimit të LSDM-së dhe nëse është shkelur ligji për Qeverinë. Por nuk morëm përgjigje. Ndryshe, ministri i financave Kiril Minoski për disa ditë është në roud shou në SHBA dhe Britaninë e Madhe, ku me investitorët potencial të cilët do ta blinin euro obligacionin, merret vesh për kushtet. Deri më tani nuk është e qartë nëse euro obligacioni do të jetë në shumën maksimale që e kërkoi qeveria prej 650 milionë euro. Është e mundur që për shkak të kushteve të tregut euro obligacioni të mos jetë i lëshuar.
als_Latn als_Latn als_Latn als_Latn als_Latn als_Latn